b'\n_START_ARTICLE_\nTrump Ocean Club International Hotel & Tower\n_START_PARAGRAPH_\nTrump Ocean Club International Hotel & Tower er en skyskraper i Panama by. Den har en takh\xc3\xb8yde p\xc3\xa5 284 meter fordelt p\xc3\xa5 70 etasjer, og er dermed Panamas h\xc3\xb8yeste bygning. I mai 2013 var den verdens 100. h\xc3\xb8yeste bygning. Bygginga av skyskraperen starta i 2007, og den sto ferdig i 2011. Prosjektet ble gjennomf\xc3\xb8rt av Donald Trump og Trump Organization, og hadde en prislapp p\xc3\xa5 400 millioner USD. Bygninga inneholder et hotell med 369 rom, 700 leiligheter, parkeringshus, butikker, kasino, treningssenter, med mer.'